Diari Oficial de la Generalitat Valenciana


Sumari del DOGV 6485, del 22-03-2011 (2011/2840)

Notificació de la sentència dictada en el judici ordinari número 355/2010.
--------------------------------------------------------------------------

### Dades del document

Número de DOGV
:   6485

Data del DOGV
:   22-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2840


Organisme emissor
:   Jutjat de Primera Instància i Instrucció Número 3 de Vila-real

Tipus de document
:   Edicte

Notificació de la sentència dictada en el judici ordinari número 355/2010. [2011/2840]  
Procediment ordinari 000355/7457-YG  
De: Caixarenting, SA.  
Procuradora: M.a Concepción Motilva Casado.  
Contra: Evoluziona Agua, SL, i Grupo Evoluziona Construcción y Promoción Inmobiliaria.  
Procurador: -  
En aquest procediment de judici ordinari 355/2010, seguit a instàncies de Caixarenting, SA, contra Evoluziona Agua, SL, i Grupo Evoluziona Construcción y Promoción Inmobiliaria, SL, s'ha dictat la sentència, que té l'encapçalament i la dispositiva que, literalment, són com segueix:  
«Sentència número 39/2011  
Vila-real, 23 de febrer de 2011  
M.ª Fernanda Tejero Seguí, magistrada del Jutjat de Primera Instància i Instrucció número 3, de Vila-real i partit judicial, he vist aquestes actuacions de judici ordinari número 355/2010, promogudes per la mercantil Caixarenting, SA, representada per la procuradora M.ª Concepción Motilva Casado i assistida pel lletrat Manuel Medina González, contra Evoluziona Agua, SL, i Grupo Evoluziona Construcción y Promoción Inmobiliaria, SL, declarats en rebel·lia, per a reclamar la quantitat de 5.393,54 euros, de principal, més els interessos de demora que es produïsquen fins a fer-ne el pagament complet, així com el pagament de les costes processals.  
  
Dispositiva  
Estime la demanda interposada per la mercantil Caixarenting, SA, representada per la procuradora M.ª Concepción Motilva Casado, contra Evoluziona Agua, SL, i Grupo Evoluziona Construcción y Promoción Inmobiliaria, SL, declarats en rebel·lia per a reclamar la quantitat de 5.393,54 euros, de principal, més els interessos de demora que es produïsquen fins a fer-ne el pagament complet, i condemne Evoluziona Agua, SL, i Grupo Evoluziona Construcción y Promoción Inmobiliaria, SL, a pagar solidàriament a la demandant la quantia de 5.393,54 euros, de principal, més els interessos de demora que es produïsquen fins a fer-ne el pagament complet; així mateix, condemne Evoluciona Agua, SL, a restituir a la demandant la possessió del vehicle Ford Transit Connect, versió C/FT 210S TDCI 90C, color plata, amb matrícula WTP 4740; tot això, amb imposició expressa de costes a la part demandada.  
  
Notifiqueu aquesta resolució a les parts i feu-los saber que s'hi pot interposar un recurs d'apel·lació, a un sol efecte, que es tramitarà d'acord amb els articles 455 i següents de la Llei d'Enjudiciament Civil.  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn). De conformitat amb el que disposa la disposició addicional 15a de la Llei Orgànica 1/2009, de 3 de novembre, la part recurrent haurà de constituir un dipòsit per a interposar un recurs, per un import de 50 euros, llevat del Ministeri Fiscal i les entitats exemptes que s'inclouen en el precepte legal esmentat. Quan s'interpose el recurs, haurà d'acreditar-se que s'ha consignat la quantitat objecte de dipòsit a l'entitat de crèdit Banesto i en el compte de consignacions d'aquest Jutjat.  
Expediu una testimoniança d'aquesta resolució perquè s'unisca a les actuacions, i incorporeu l'original al llibre corresponent de sentències.  
Aquesta és la meua sentència, que jutjant definitivament en primera instància pronuncie, mane i firme.  
Publicació. La sentència anterior va ser llegida i publicada pel jutge que la subscriu, mentre celebrava audiència pública en el dia de la seua data. En done fe».  
I atés que la part demandada, Evoluziona Agua, SL, i Grupo Evoluziona Construcción y Promoción Inmobiliaria, SL, està en parador desconegut, expedisc aquest edicte a fi que valga de notificació de forma deguda.  
  
Vila-real, 23 de febrer de 2011.- El secretari judicial: Javier Saint-Marc Gutiérrez.